CELEX: 62016TN0405
Language: fi
Date: 2016-07-29 00:00:00
Title: Asia T-405/16: Kanne 29.7.2016 – The Regents of the University of California v. CPVO – Nador Cott Protection ja CVVP (Tang Gold)

16.1.2017   
            
            
               FI
            
            
               Euroopan unionin virallinen lehti
            
            
               C 14/36
            
         Kanne 29.7.2016 – The Regents of the University of California v. CPVO – Nador Cott Protection ja CVVP (Tang Gold)
   (Asia T-405/16)
   (2017/C 014/44)
   Oikeudenkäyntikieli: espanja
   
      Asianosaiset ja muut osapuolet
   
   
      Kantaja: The Regents of the University of California (Riverside, Kalifornia, Yhdysvallat) (edustajat: asianajajat J. Muñoz-Delgado Mérida, S. Poza Martínez, M. Esteve Sanz ja J. Lissen Arbeloa)
   
      Vastaaja: Yhteisön kasvilajikevirasto (CPVO)
   
      Muut osapuolet valituslautakunnassa: Nador Cott Protection SARL (Saint-Raphaël, Ranska) ja Club de Variedades Vegetales Protegidas (Valencia, Espanja)
   
      Menettely CPVO:ssa
   
   
      Yhteisön sen kasvinjalostajanoikeuden haltija, joka on riitautettu: Kantaja
   
      Yhteisön kasvinjalostajanoikeus, joka on riitautettu: Kasvinjalostajanoikeus nro EU 38924; lajikenimi: Tang Gold, lajike: Citrus reticulata Bianco
   
      Riitautettu päätös: CPVO:n valituslautakunnan päätös 29.4.2016 asiassa A006/2014
   
      Vaatimukset
   
   Kantaja vaatii, että unionin yleinen tuomioistuin:
   
               —
            
            
               vahvistaa Nadorcott -lajikkeelle CPVO-TP 201/2 teknisen asiakirjan (technical protocol) ominaisuuden nro 68 osalta arvion ”erittäin korkea” arvosanalla 9, tai toissijaisesti ”korkea” arvosanalla 7, jotta se näin vastaisi eroista samankaltaisten lajikkeiden välillä annettua tiedonantoa, joka on osa Tang Gold-lajikkeen virallista kuvausta;
            
         
               —
            
            
               tunnustaa, että Tang Gold-lajike ja Nardocott-lajikkeet eroavat selvästi CPVO-TP 201/12 teknisen asiakirjan (technical protocol) ominaisuuksien nro 5, 6, 14, 15, 16, 37, 50, 60 ja 65 osalta, ja toteamalla tämän hyväksyy oikaisun eroista samankaltaisten lajikkeiden välillä annettuun tiedonantoon, joka on osa Tang Gold-lajikkeen virallista kuvausta, sisällyttämällä tämän siihen.
            
         
      Kanneperusteet
   
   
               —
            
            
               Asetuksen N:o 2100/94 57, 62, 67, 75 ja 81 artiklan rikkominen.
            
         
               —
            
            
               Asetuksen N:o 874/09 49 artiklan rikkominen.
            
         
               —
            
            
               Instituto Valenciano de Ivestigaciones Agrarian (IVIA) antaman asiakirjan, jonka otsikko on ”Importancia de la reducción del contenido de semillas mediante mutagénesis inducida”, virheellinen tulkinta.
            
         
               —
            
            
               Ominaispiirre nro 68 on riippumaton ympäristöolosuhteista.
            
         
               —
            
            
               UCR:n toimittamat tiedot ovat verrattavissa Nadorcottin siementen määrään.